**Dace Bluķe** (dzimusi 1973. gada 30. aprīlī Liepājā) ir muzikoloģe, lektore, producente, kultūras darbiniece un politiķe. Pārstāv politisko partiju "Kustība Par!". No 2019. gada janvāra līdz 2020. gada 19. novembrim bija 13. Saeimas deputāte "Attīstībai/Par!" frakcijā. Šobrīd Liepājas domes deputāte.

Biogrāfija
----------

Pamata izglītību ieguvusi Liepājas 5. vidusskolā, mācības turpinājusi Emiļa Melngaiļa Liepājas Mūzikas skolā, 1992. gadā absolvējot Mūzikas teorijas nodaļu. 1996. gadā absolvējusi Jāzepa Vītola Latvijas Mūzikas akadēmijas muzikoloģijas nodaļu, 1998. gadā Latvijas Kultūras akadēmijā ieguvisi maģistra grādu Kultūras teorijas specialitātē.

Bijusi Liepājas Kultūras pārvaldes Kultūrpolitikas nodaļas vadītāja, Liepājas Simfoniskā orķestra izpilddirektore, Latvijas Komponistu savienības valdes priekšsēdētāja. Strādājusi par lektori vairākās augstskolās — Rīgas Pedagoģijas un izglītības vadības augstskolā, Liepājas Universitātē, biznesa augstskolā "Turība".

No 2013. līdz 2019. gadam bija Latvijas Radošo savienību padomes valdes priekšsēdētāja.

Kopš 2022. gada ir Valsts Kultūrkapitāla fonda padomes priekšsēdētāja.

Par īpašu veikumu un sasniegumiem Liepājas kultūras dzīvē 2012. gadā saņēmusi Liepājas kultūras balvu.

Politiskā darbība
-----------------

2018. gada sākumā iesaistījās politiskā partijā "Kustība Par!", 2019. gadā ievēlēta partijas valdē, 2021. gadā pārvēlēta un kļuvusi par valdes priekšsēdētāja vietnieci.

### 13. Saeimas deputāte

2018. gadā D. Bluķe kandidēja 13. Saeimas vēlēšanās no politisko partiju apvienības "Attīstībai/Par!" saraksta Kurzemes vēlēšanu apgabalā, taču Saeimā netika ievēlēta. 2019. gada janvārī viņa kļuva par 13. Saeimas deputāti, iegūstot deputāta pilnvaras uz laiku, kamēr no viņas saraksta kandidējušais Juris Pūce ieņēma Vides aizsardzības un reģionālās attīstības ministra amatu Krišjāņa Kariņa valdībā. 2020. gada 19. novembrī, kad J. Pūce pēc atkāpšanās no ministra amata atjaunoja Saeimas deputāta mandātu, D. Bluķe zaudēja vietu parlamentā.

13. Saeimā D. Bluķe strādāja Valsts pārvaldes un pašvaldību, kā arī Publisko izdevumu un revīzijas komisijās. Baltijas Asamblejas (BA) Latvijas delegācijā viņa pildīja Izglītības, zinātnes un kultūras komitejas līdzpriekšsēdētājas pienākumus.

Bluķe darbojās arī vairākās deputātu grupās — Kurzemes deputātu grupā, Dzimuma līdztiesības, reproduktīvās veselības un veselīgas seksualitātes veicināšanas deputātu grupā, Deputātu grupās Okupācijas muzeja atbalstam un Brīvprātīgā darba veicināšanai.

Bluķe darbojās arī darba grupās sadarbības veicināšanai ar Lietuvas, Igaunijas, Gruzijas, Ukrainas, Zviedrijas, Somijas, Norvēģijas, Īslandes, Nīderlandes, Austrijas, Šveices, Japānas, Austrālijas, Marokas un Izraēlas parlamentiem.

### Vides aizsardzības un reģionālās attīstības ministrija (VARAM)

2020. gada nogalē D. Bluķe ieņēma Vides aizsardzības un reģionālās attīstības ministrijas parlamentārās sekretāres amatu pēc tam, kad iepriekšējais sekretārs Artūrs Toms Plešs tika ievēlēts par ministru J. Pūces vietā.

Kā parlamentārā sekretāre Dace vadīja darba grupu valdībā, kas izskatīja "Mana Balss" iedzīvotāju iniciatīvu "Par aizliegumu lietot pesticīdus apdzīvoto lauku māju tuvumā", Klimata, digitālās transformācijas un nevienlīdzības mazināšanai piedalījās Eiropas Savienības Atveseļošanās fonda Latvijas valdības darba grupās, Iestājās par digitalizācijas izaicinājumiem, iespējām un plānotām darbībām Eiropas Savienības informācijas sniedzēju forumā "Atveseļošana un noturība", Pārstāvēja Latvijas valdības pozīciju Eiropas Parlamenta, Padomes un Eiropas Komisijas rīkotajā "Eiropas nākotnes konferencē", Piedalījās Latvijas lauku foruma rīkotā konkursa "Viedais ciems" žūrijā.

Dace Bluķe īpašu uzmanību pievērsa VARAM sadarbībai ar pilsoniskās sabiedrības, vides aizsardzības un dažādu nozaru uzņēmēju veidotām NVO, iekļaujot to pārstāvjus ministrijas veidotajās darba grupās un tiekoties individuāli. Kopā ar NVO Bluķe veidoja plašākas diskusijas gan par vides un klimata jautājumiem, gan nevienlīdzības mazināšanu, strādājot pie Latvijas Atveseļošanās un noturības plāna, kā arī virzot VARAM likumprojektus Saeimā.

Kā parlamentārā sekretāre piedalījusies Saeimas un Saeimas komisiju debatēs par Vienreiz lietojamās plastmasas aizlieguma likumu, par biotopu aizsardzību krasta kāpu aizsargjoslās un Pašvaldību likumu.

### Liepājas dome

2021. gada Latvijas pašvaldību vēlēšanās ievēlēta Liepājas domē no "Kustība Par!", "Jaunā Vienotība" un "Progresīvie" kopējā saraksta. Liepājas domē strādā opozīcijā. Ievēlēta budžeta komisijā, Finanšu komitejā, Izglītības, kultūras un sporta komitejā.

2022. gadā D. Bluķe kandidēja 14. Saeimas vēlēšanās no apvienības "Attīstībai/Par!", taču saraksts nepārvarēja 5% barjeru.

Atsauces
--------

1. ↑  Dace Bluķe. «Dace Bluķe | www.makslinieki.lv | (LRSP) Radošo savienību profesionālo mākslinieku reģistrs». *www.makslinieki.lv*. Skatīts: 2018-06-22.
2. ↑  «VKKF jauns padomes sastāvs, par priekšsēdētāju ievēlēta Dace Bluķe - Valsts kultūrkapitāla fonds». *www.kkf.lv*. Skatīts: 2023-09-14.
3. ↑  «Kustība "Par!" ievēl jaunu, paplašinātu valdi; par tās priekšsēdētāju atkārtoti kļūst Daniels Pavļuts». *Kustība "Par!"*. 2019-06-15. Skatīts: 2021-12-20.
4. ↑  «Ievēlē jaunu politiskās partijas "Kustība "Par!"" valdi, priekšsēdētāja amatu saglabā Pavļuts». *LA.LV* (latviešu). Skatīts: 2021-12-20.
5. ↑  «Dace Bluķe - Latvijas Republikas 13.Saeima». *titania.saeima.lv*. Skatīts: 2021-12-20.
6. ↑  «Dace Bluķe: par vides aizsardzību un attīstītām pašvaldībām Latvijā». *Kustība "Par!"*. 2021-08-05. Skatīts: 2021-12-20.
7. ↑  «Liepājas domes komitejas un pakļautās komisijas.». *Komitejas un pakļautās komisijas* (latviešu). Skatīts: 2021-12-20.

  


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * s
* d
* l
13. Saeima (2018—2022) |
| --- |
|  |
| Frakcijas | 
* Saskaņa (18)
* Konservatīvie (sākotnēji JKP; 15)
* Attīstībai/Par! (13)
* Nacionālā apvienība VL-TB/LNNK (11)
* Jaunā Vienotība (8)
* Zaļo un Zemnieku savienība (7)
* Neatkarīgie (sākotnēji KPV LV; 6)

 |
|  |
| Prezidijs | 
* Priekšsēdētāja Ināra Mūrniece
* priekšsēdētājas biedres Dagmāra Beitnere-Le Galla un Inese Lībiņa-Egnere
* sekretārs Andrejs Klementjevs
* sekretāra biedre Inese Voika

 |
|  |
| Deputāti | 

|  |  |
| --- | --- |
| Saskaņa | 
* Agešins
* Cilevičs
* Dolgopolovs
* Goldberga
* Kabanovs
* A. Klementjevs
* I. Klementjevs
* Krišāns
* Kucins
* Ločmele
* Nikonovs
* Orlovs
* Pimenovs
* Ribakovs
* Rubiks
* Tutins
* Tretjaka
* Urbanovičs

 |
|  |
| Konservatīvie | 
* Akuratere
* Bašķis
* Beitnere-Le Galla
* Budriķis
* Butāns
* Cielēns
* Feldmans
* Kreituse
* Mārtuža
* Medne
* Rancāns
* Riekstiņš
* Zālīte-Grosa
* Znotiņš
* Žunna

 |
|  |
| Attīstībai/Par! | 
* Baumane
* Bikše
* Bondars
* Dūrītis
* Golubeva
* Liepkalns
* Pūce
* Rukšāne-Ščipčinska
* Skride
* Šteins
* Tērauda
* Voika
* Zamurs

 |
|  |
| NA VL-TB/LNNK | 
* Dombrava
* N. Dzintars
* R. Dzintars
* Iesalnieks
* Jansons
* Kiršteins
* Kols
* Kursīte-Pakule
* Mūrniece
* Šnore
* Teirumnieks

 |
|  |
| Jaunā Vienotība | 
* Ašeradens
* Gendele
* Judins
* Kozlovskis
* Latkovskis
* Lejiņš
* Lībiņa-Egnere
* Šadurskis

 |
|  |
| ZZS | 
* Augulis
* Daudze
* Dūklavs
* Jalinska
* Krauze
* Valainis
* Vucāns

 |
|  |
| Neatkarīgie | 
* Gobzems
* Krapāne
* Možvillo
* Nemiro
* Petraviča
* Sprūde

 |
|  |
| bez frakcijas | 
* Ādamsons3
* Benhena-Bēkena1
* Bergmanis2
* Čakša2
* Dombrovskis3
* Ģirģens1
* Kaimiņš1
* Kučinskis2
* Kursīte1
* Naudiņš5
* Papule3
* Pucens1
* Puga1
* Rībena5
* Stepaņenko3
* Šmits1
* Šuplinska4
* Švecova3
* Tavars2
* Vilciņš1
* Vitenbergs1
* Zakatistovs1

 |

 |
|  |
| Beigušās pilnvaras | 

|  |  |
| --- | --- |
| uz laiku | 
* Bordāns
* Eglītis
* Indriksone
* Linkaits
* Melbārde
* Muižniece
* Pabriks
* Pavļuts
* Plešs
* Reirs
* Rinkēvičs

 |
|  |
| pavisam | 
* Adamovičs
* †Blumbergs
* Beļaunieks
* Bluķe
* Geidāns
* †Ikstena
* Jurašs
* †Kalniņš
* Kazinovskis
* Kronbergs
* Liepiņa
* Mičerevskis
* Ozola
* Reizniece-Ozola
* Staķis
* †Strīķe
* Zariņš

 |

 |
|  |
| Saistītie raksti | 
* 13. Saeima
* 13. Saeimas frakcijas
* 13. Saeimas deputāti
* 13. Saeimas vēlēšanas
* Saeima

 |
|  |
| Kategorijas | 
* Saeima
* 13. Saeima
* 13. Saeimas deputāti

 |
|  |
| 
* 1 *ievēlēti no partijas KPV LV*
* 2 *ievēlēti no Zaļo un Zemnieku savienības*
* 3 *ievēlēti no partijas "Saskaņa"*
* 4 *ievēlēti no Jaunās konservatīvās partijas*
* 5 *ievēlēti no partijas "Nacionālā apvienība VL-TB/LNNK"*
* 6 *ievēlēti no "Attīstībai/Par!"*

 |

 |